Συντεταγμένες: 48°50′47″N 2°16′35″E﻿ / ﻿48.84639°N 2.27639°E﻿ / 48.84639; 2.27639

Η **γέφυρα Μιραμπώ** (Γαλλικά: Le pont Mirabeau) στο Παρίσι κατασκευάστηκε μεταξύ 1893 και 1896. Είναι καταχωρημένη ως ιστορικό μνημείο από το 1975.

Τοποθεσία
---------

Η γέφυρα εκτείνεται πάνω στον Σηκουάνα και ενώνει το 15ο διαμέρισμα (στην αριστερή όχθη), με το 16ο διαμέρισμα. Στην αριστερή πλευρά βρίσκεται ο σταθμός της περιφερειακής γραμμής RER Γκαρ ντε Ζαβέλ, γραμμή C. 

Η γέφυρα εξυπηρετείται από τους σταθμούς του μετρό Μιραμπώ και Ζαβέλ-Αντρέ Σιτροέν.

Στην εικόνα αριστερά, θέση της γέφυρας στον Σηκουάνα.

Προέλευση του ονόματος
----------------------

Η γέφυρα ονομάστηκε Μιραμπώ προς τιμήν του συγγραφέα και πολιτικού Ονορέ-Γκαμπριέλ Ρικετί ντε Μιραμπώ (1749-1791) που υπήρξε μία από τις σπουδαιότερες μορφές στο πρώτο στάδιο της Γαλλικής Επανάστασης.

Περιγραφή
---------

Δύο από τα αγάλματα της γέφυρας Μιραμπώ
Το κύριο τόξο της γέφυρας έχει έκταση 93 μέτρα και τα δύο μικρότερα πλευρικά 32,4 μέτρα. Το τμήμα στη δεξιά όχθη εκτείνεται στο δρόμο, ενώ στην αριστερή όχθη εκτείνεται στην προκυμαία και επεκτείνει τη σύνδεση πάνω από τη σιδηροδρομική γραμμή RER. 

Την εποχή της κατασκευής της ήταν η μεγαλύτερη και υψηλότερη γέφυρα στο Παρίσι. Η γέφυρα έχει μήκος 173 μέτρα και 20 μέτρα πλάτος (ο δρόμος είναι 12 μέτρα, και τα δύο πεζοδρόμια 4 μέτρα το καθένα). Η γέφυρα είναι κατασκευασμένη εξ ολοκλήρου από μέταλλο.

Οι δύο κολώνες στήριξης της γέφυρας αναπαριστούν πλοία. Η πλησιέστερη προς τη δεξιά όχθη δείχνει τον Σηκουάνα να ρέει προς τα κάτω, ενώ στην αριστερή ακτή δείχνει τον ρου του ποταμού προς τα πάνω. Αυτά τα πλοία είναι διακοσμημένα με τέσσερα αλληγορικά αγάλματα του Ζαν Αντουάν Ινζαλμπέρ (που έλαβε την τιμητική διάκριση του μέλους του Εθνικού Τάγματος της Λεγεώνας της Τιμής την ημέρα των εγκαινίων της γέφυρας): *Η Πόλη του Παρισιού* (πλώρη του πλοίου στη δεξιά όχθη), *Πλοήγηση* (πρύμνη), *Αφθονία* (πλώρη του σκάφους της αριστερής όχθης) και *Εμπόριο* (πρύμνη). Τα δύο αγάλματα της πλώρης (*Παρίσι* και *Αφθονία*) είναι στραμμένα προς τον Σηκουάνα, ενώ τα αγάλματα της πρύμνης (*Πλοήγηση* και *Εμπόριο*) είναι στραμμένα προς τη γέφυρα.

Στο επίπεδο του στηθαίου της γέφυρας υπάρχει το οικόσημο της πόλης του Παρισιού.

Στο τέλος της δεξιάς όχθης, υπάρχει πρόσβαση προς την προκυμαία της όχθης με δύο σκάλες και στην αριστερή όχθη με δύο ράμπες.

Η γέφυρα ενέπνευσε το ποίημα *Le Pont Mirabeau* του Γκυγιώμ Απολλιναίρ, στην ποιητική του συλλογή *Αλκοόλ* (1913). Μια ανάγνωση του συγγραφέα του 1913, στο youtube, εδώ. 

* Η γέφυρα Μιραμπώ
* Η Πόλη του ΠαρισιούΗ Πόλη του Παρισιού
* Η Πλοήγηση, αναπαριστά το ποτάμιο εμπόριοΗ Πλοήγηση, αναπαριστά το ποτάμιο εμπόριο
* Η Αφθονία, στην πλώρη εμπορικού πλοίουΗ Αφθονία, στην πλώρη εμπορικού πλοίου
* Το Εμπόριο, στην πρύμνη εμπορικού πλοίουΤο Εμπόριο, στην πρύμνη εμπορικού πλοίου
* Το οικόσημο της πόλης του ΠαρισιούΤο οικόσημο της πόλης του Παρισιού
* Οι ουρανοξύστες του 15ου διαμερίσματος στο βάθοςΟι ουρανοξύστες του 15ου διαμερίσματος στο βάθος

Εξωτερικοί σύνδεσμοι
--------------------

* Η ιστορία της γέφυρας Μιραμπώ (γαλλικά)

Παραπομπές
----------


1. 1 2 3 4 5  «base Mérimée» (Γαλλικά) Υπουργείο Πολιτισμού της Γαλλίας.
2. ↑ . «planete-tp.com/en/the-pont-mirabeau-a121.html». Αρχειοθετήθηκε από το πρωτότυπο στις 30 Νοεμβρίου 2021.
3. ↑ . «pop.culture.gouv.fr/notice/merimee/PA00086659».
4. ↑ . «sortiraparis.com/arts-culture/balades/articles/173589-histoire-du-pont-mirabeau».
5. ↑ . «eutouring.com/pont\_mirabeau.html».